Κίμρι

Το Κίμρι (), παλαιότερα γνωστό ως Κίμρα (), είναι πόλη της ευρωπαϊκής Ρωσίας, στο νότιο μέρος του όμπλαστ του Τβερ. Είναι χτισμένο στην συμβολή του Βόλγα με τον ποταμό Κίμρκα, 133 χιλιόμετρα ανατολικά του Τβερ. Σύμφωνα με την απογραφή του 2010 είχε πληθυσμό 49.628 κατοίκων, ενώ στις δύο προηγούμενες απογραφές του 2002 και του 1989 ο πληθυσμός ήταν 53.650 και 61.535 κάτοικοι αντίστοιχα.

Το Κίμρι είναι επίσης η γενέτειρα προσωπικοτήτων όπως ο αεροναυπηγός  Αντρέι Τουπόλεφ και ο συγγραφέας Αλεξάντρ Φαντέγιεφ.

Ιστορία
Η πόλη ήταν γνωστή ως Κίμρα μέχρι τις αρχές του 20ού αιώνα, ονομασία πιθανότατα φιννικής ή βαλτικής προέλευσης.Е. М. Поспелов. "Географические названия мира" (Москва, 1998), стр. 201. Αναφέρεται πρώτη φορά το 1546 ως χωριό το οποίο ανήκε στον Ιβάν τον Τρομερό. Παρέμεινε στην ιδιοκτησία των τσάρων μέχρι το 1677 που δόθηκε στην οικογένεια Saltykov. Το 1847 οι κάτοικοί του κατάφεραν να συγκεντρώσουν το χρηματικό ποσό για να αποδεσμευτούν και το χωριό σύντομα εξελίχθηκε σε κέντρο υποδηματοποιίας και εμπορίου στην αριστερή όχθη του Βόλγα. O Θεόφιλος Γκωτιέ ανέφερε στο έργο του Voyage en Russie (1867): «η Κίμρα είναι διάσημη για τα υποδήματά της, όπως η Ρόντα για τις γκέτες της».Théophile Gautier, Voyage en Russie (Charpentier, 1867), p. 233.

Η περιοχή στη δεξιά όχθη του Βόλγα, που είναι γνωστή ως Σαβιόλοβο, άρχισε να αναπτύσσεται το 1901, όταν ο σιδηρόδρομος την συνέδεσε με τη Μόσχα. Το Κίμρι έλαβε το καθεστώς πόλης το 1917 και υπάρχουν ακόμη σε αυτό αρκετές παλιές εκκλησίες και άλλα κτίρια. 

Τον 18ο αιώνα υπήχθη στο Κυβερνείο της Μόσχας και το 1775 μεταφέρθηκε στη νεοσύστατη Αντιβασιλεία του Τβερ. Το 1797 η Αντιβασιλεία καταργήθηκε και αντικαταστάθηκε από το Κυβερνείο του Τβερ.

Το 1918 συγκροτήθηκε το ουγιέστ (διοικητική ενότητα) Κίμρσκι με διοικητικό κέντρο το Κίμρι ενώ κάποια χρονια αργότερα, συγκεκριμένα στις 12 Αυγούστου 1929, το Κυβερνείο του Τβερ καταργήθηκε και η περιοχή πέρασε στον όμπλαστ της Μόσχας. Επίσης καταργήθηκαν τα ουγιέστ και ιδρύθηκε το οκρούγκ του Κίμρι. Στις 23 Ιουλίου 1930 καταργήθηκαν τα οκρούγκ και οι επαρχίες υπήχθησαν απευθείας στα όμπλαστ. Στις 29 Ιανουαρίου 1935 ιδρύθηκε το όμπλαστ του Καλίνιν και η επαρχία Κίμρσκι υπήχθη εκεί. Το 1990 το όμπλαστ του Καλίν μετονομάστηκε σε όμπλαστ του Τβερ.

Οικονομία
Yπάρχει αξιόλογη βιομηχανική δραστηριότητα στην περιοχή και επικεντρώνεται στην κατασκευή εργαλειομηχανών, την επιπλοποιία, την υποδηματοποιία, τη βιομηχανία ειδών ένδυσης και τη βιομηχανία τροφίμων.

Μεταφορές
Η πόλη εξυπηρετείται από το μικρό αεροδρόμιο του Κίμρι, όμως δεν υπάρχουν τακτικές πτήσεις από και προς αυτό. Η σιδηροδρομική γραμμή που ενώνει τη Μόσχα με το Κάσιν και εν τέλει την Αγία Πετρούπολη διέρχεται από το Κίμρι. Επίσης υπάρχουν οδοί που το συνδέουν με το Τβερ, το Κάσιν και άλλες πόλεις της ευρύτερης περιοχές. Δεν υπάρχει επιβατική κίνηση μέσω του Βόλγα, παρόλο που είναι πλωτός στην περιοχή του Κίμρι.

Πολιτισμός
Στο  Κίμρι υπάρχει ένα μνημείο πολιτιστικής κληρονομιάς ομοσπονδιακής σημασίας καθώς ογδόντα τρία σημεία πολιτιστικής και ιστορικής κληρονομιάς τοπικής σημασίας. Το ομοσπονδιακό μνημείο είναι η εκκλησία της Αναλήψεως, που χτίστηκε το 1813. Υπάρχουν ακόμη πολλά από τα κτίρια προ του 1917 και αρκετά εξ αυτών είναι διατηρητέα.

Επίσης υπάρχει τοπικό μουσείο το οποίο διαθέτει εκθέσεις για την τοπική ιστορία, τη βιομηχανία υποδημάτων, καθώς και αίθουσα αφιερωμένη στον αεροναυπηγό Αντρέι Τουπόλεφ που γεννήθηκε σε χωριό κοντά στο Κίμρι.

Παραπομπές

Εξωτερικοί σύνδεσμοι


Κατηγορία:Πόλεις του Όμπλαστ του Τβερ